CELEX: 31999D0846
Language: el
Date: 1999-12-17 00:00:00
Title: 1999/846/PESC: Απόφαση του Συμβουλίου, της 17ης Δεκεμβρίου 1999, για την τροποποίηση της απόφασης 1999/320/ΚΕΠΠΑ του Συμβουλίου για μια συνεισφορά της Ευρωπαϊκής Ένωσης στη συλλογή και καταστροφή των όπλων στην Αλβανία

Avis juridique important

|

31999D0846

1999/846/PESC: Απόφαση του Συμβουλίου, της 17ης Δεκεμβρίου 1999, για την τροποποίηση της απόφασης 1999/320/ΚΕΠΠΑ του Συμβουλίου για μια συνεισφορά της Ευρωπαϊκής Ένωσης στη συλλογή και καταστροφή των όπλων στην Αλβανία  

Επίσημη Εφημερίδα αριθ. L 326 της 18/12/1999 σ. 0074 - 0074

ΑΠΟΦΑΣΗ ΤΟΥ ΣΥΜΒΟΥΛΙΟΥτης 17ης Δεκεμβρίου 1999για την τροποποίηση της απόφασης 1999/320/ΚΕΠΠΑ του Συμβουλίου για μια συνεισφορά της Ευρωπαϊκής Ένωσης στη συλλογή και καταστροφή των όπλων στην Αλβανία(1999/846/ΚΕΠΠΑ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη την κοινή δράση 1999/34/ΚΕΠΠΑ της 17ης Δεκεμβρίου 1998, σχετικά με τη συμβολή της Ευρωπαϊκής Ένωσης στην καταπολέμηση της αποσταθεροποιητικής συσσώρευσης και διάδοσης φορηγών όπλων και ελαφρού οπλισμού(1), και ιδίως το άρθρο 7, σε συνάρτηση με το άρθρο 23 παράγραφος 2 της συνθήκης για την Ευρωπαϊκή Ένωση,Εκτιμώντας τα εξής:(1) η απόφαση 1999/320/ΚΕΠΠΑ για μια συνεισφορά της Ευρωπαϊκής Ένωσης στη συλλογή και καταστροφή όπλων στην Αλβανία(2), έχει σκοπό να υλοποιήσει την κοινή δράση 1999/34/ΚΕΠΠΑ υποστηρίζοντας το πιλοτικό σχέδιο "Ανάπτυξη αντί για όπλα" στην περιοχή Γραμς της Αλβανίας, "του τμήματος θεμάτων Αφοπλισμού (DDA) και του Προγράμματος Ανάπτυξης των Ηνωμένων Εθνών (UNDP),"·(2) το DDA και το UNDP επιθυμούν να επεκταθεί το πιλοτικό σχέδιο και σε άλλες περιοχές της Αλβανίας, και το πεδίο της απόφασης 1999/320/ΚΕΠΠΑ θα πρέπει να διευρυνθεί αναλόγως,ΑΠΟΦΑΣΙΖΕΙ:Άρθρο 1Οι παράγραφοι 1 και 2 του άρθρου 1 της απόφασης 1999/320/ΚΕΠΠΑ αντικαθίστανται από το ακόλουθο κείμενο: "1. Η Ευρωπαϊκή Ένωση θα συμβάλει στην προώθηση της συλλογής και καταστροφής όπλων στις περιοχές Γκραμς, Ελμπασάν και Πεσκόπγια της Αλβανίας.2. Για το σκοπό αυτό, η Ευρωπαϊκή Ένωση θα προσφέρει οικονομική υποστήριξη στο πιλοτικό σχέδιο του DDA και του UNDP 'Ανάπτυξη αντί για όπλα στην περιοχή Γκραμς της Αλβανίας', το οποίο εκτείνεται και στις περιοχές Ελμπασάν και Πεσκόπγια της Αλβανίας."Άρθρο 2Η παρούσα απόφαση αρχίζει να ισχύει κατά την ημερομηνία έκδοσής της.Άρθρο 3Η παρούσα απόφαση δημοσιεύεται στην Επίσημη Εφημερίδα.Βρυξέλλες, 17 Δεκεμβρίου 1999.Για το ΣυμβούλιοΟ ΠρόεδροςK. HEMILÄ(1) ΕΕ L 9 της 15.1.1999, σ. 1.(2) ΕΕ L 123 της 13.5.1999, σ. 12.